钦定古今图书集成/明伦汇编/闺媛典/第127卷 > 曾璋妻郑氏〈妾附〉
## 钦定古今图书集成/明伦汇编/闺媛典/第127卷 > 曾璋妻郑氏〈妾附〉

按《临桂县志》：郑氏，临桂人，曾璋妻。璋亡，子三省方四
岁，郑谓妾某曰：“家贫子幼，汝意云何？”妾曰：“主君不幸，
夫人失所，天妾生死以之，岂有他意？”郑遂与妾同护
丧还。舟经全州，三省偶坠水，郑即赴救之，妾急援上，
并得不死。比归，两人共以女红教三省学，称“双节”云。